Die wêreld in foto’s – 31 Mei 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Blomme word op die oewer van die Donau geplaas ter gedagtenis aan die 21 passasiers van ŉ stadsbesigtigingsboot wat steeds vermis word nadat die vaartuig Woensdag teen ŉ groter skip op dié rivier in Boedapest, Hongarye, gebots en gesink het. Daar was 30 Suid-Koreaanse toeriste, drie toergidse en twee bemanningslede aan boord toe die voorval plaasgevind het. (Foto: Zoltan Balogh, AP) Michelle Williams en Sam Rockwell, die akteurs wat die hoofrolle vertolk in die rolprent Fosse/Verdon, daag op by die Emmy For Your Consideration-geleentheid in die Samuel Goldwyn-teater in Beverly Hills, Kalifornië. (Foto: Jordan Strauss, AP) ŉ Uitgebrande voertuig op die plek waar ŉ bom Vrydagoggend vroeg tydens ŉ selfmoordbomaanval in die ooste van Kaboel, Afganistan, ontplof het. Volgens die polisie is sewe mense in die aanval dood. (Foto: Rahmat Gul, AP) Sterre en wolke oor die Nordkette (Noordketting)- bergreeks in Innsbruck, Oostenryk. (Foto: Michael Probst, AP) Agt medekampioene hou ŉ trofee vas nadat hulle die 2019 Scripps- nasionale spelkompetisie in Oxon Hill, Maryland, gewen het. Elke wenner steek net meer as R700 000 ($50 000) in die sak. (Foto: Patrick Semansky, AP)